Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 186

5. évfolyam Témakör Tartalom Elemi tapasztalatok a tárgyak kiterjedéséről, formai tulajdonságairól Egyre nagyobb önállósággal figyelje meg, mutassa meg, ismerje fel, egyeztesse, azonosítsa, nevezze meg: nagyság (kicsi, nagy), ugyanolyan, rövid, hosszú, egyforma, vékony, vastag, széles, keskeny, magas, alacsony, kerek, szögletes. Segítséggel: mennyiségállandóság gyakorlatai folyadékkal. Segítséggel figyelje meg, mutassa meg, ismerje fel, egyeztesse, azonosítsa, nevezze meg: henger, gömb, kocka, síkidomok. Térbeli tájékozódás Egyre nagyobb önállósággal figyelje meg, mutassa meg, ismerje fel: alatta, fölötte, mellette, előtte, mögötte, közel, távol, közötte, eleje, közepe, vége, itt, ott, irányok (felfelé, lefelé, alsó, felső, középső). Időbeli tájékozódás Segítséggel figyelje meg, mutassa meg, ismerje fel: évszakok, napszakok, napok, hónapok, óra, életkor (idős, fiatal). Mennyiségek felismerése, öszszehasonlítások, viszonyítások, mennyiségekkel végzett műveletek Egyre nagyobb önállósággal figyelje meg, mutassa meg, ismerje fel, nevezze meg: sok, kevés, semmi, határozatlan mennyiségű halmazok, több, kevesebb, ugyanannyi, relációk, halmazok számossága. Segítséggel végezzen alapvető szétválogatásokat, csoportosításokat, ismerje fel a változásokat: számkörbővítések 10-ig, számjegyek írása, 6, 7, 8, számsorok, szomszédok, bontás, hozzáadás, elvétel, műveleti jelek, összeadás, kivonás. Mértékegységek, mértékek, a pénz Segítséggel figyelje meg: pénzérmék: 1, 2, 5 Ft. Pénzjegyek, a pénz értéke, olcsó, drága. Vásárlás. Követelmény — A tanuló az alsó szakaszban megszerzett számolás—mérés elemei tevékenységrendszerre építve fejlődjön tovább. — Segítséggel közvetlen környezetében ismerje fel a tárgyak kiterjedését (hosszúság, szélesség, magasság). — A környezet tárgyainak térbeli kiterjedését (kerek, szögletes stb.) önállóan különítse le. — Segítséggel 5-ös számkörben tudjon tárgyképet, számképet, számjegyet számnévvel is egyeztetni. — Tudjon 10-ig tárgyakat megszámlálni, segítséggel alkosson növekvő-csökkenő számsort. — Ismerje az 5-ös körhöz tartozó pénzérméket.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes